 Murrashax Muuse Biixi waxa uu sheegay inay saaxiib dhaw yihiin dhiggiisa murrashaxiinta ka ah xisbiyada kale, isla markaana ay dhug u leeyihiin muhiimadda ay leedahay degenaanshaha iyo wadajirka ummaddu, Tartanka uma gelayno inaannu dalka wax yeellayno ee inaannu hore u marinaanu doonaynaa, tabta uun baana lagu kala duwan yahay, colna ma nihin oo rag saaxiibbo ah baanu nahay oo dad in badan soo wadashaqeeyey baanu nahay 15-kii sanno oo xisbiyadu jireenna saddexdayaduba waanu taagnayn, nin walbana annagaa tan uga lexejeclo badan, ninna tan naga waanin maayo oo dhibaatadeeda noo sheegi maayo oo dhibaatada aanu u soo marnay umuu soo marin, ayuu yidhi murrashax Muuse Biixi Cabdi. 